**কিশোর কুমার** (৪ আগস্ট, ১৯২৯ – ১৩ অক্টোবর, ১৯৮৭) ছিলেন ভারতীয় গায়ক, গীতিকার, সুরকার, অভিনেতা, চলচ্চিত্র পরিচালক, চিত্রনাট্যকার এবং রেকর্ড প্রযোজক। সাধারণত তিনি ভারতীয় চলচ্চিত্র শিল্পের সর্বাধিক সফল এবং চলচ্চিত্রের সর্বশ্রেষ্ঠ নেপথ্য গায়ক হিসেবে বিবেচিত হন। কিশোর কুমারের চার অদ্ভুত কাহিনী:-কিশোর কুমার ৪ আগস্ট ৪ টার সময় জন্ম গ্রহণ করেন এবং ৪র্থ সন্তান। তিনি জীবনে ৪ টি বিয়ে করেন, চলচ্চিত্র জীবনে ৪টি বাংলা চলচ্চিত্রে অভিনয় করেন। এর পাশাপাশি,তিনি বেশিরভাগ কাজগুলোই মূলত রাহুল দেব বর্মণ এবং বাপ্পী লাহিড়ীর সঙ্গীত পরিচালনায় করেছেন। ভারতীয় সঙ্গীত ইতিহাসে কিশোর কুমার হলেন এক উজ্জ্বল নক্ষত্রের মতো।

কিশোর কুমার বিভিন্ন ভারতীয় ভাষায় গান গেয়েছিলেন, যার মধ্যে রয়েছে বাংলা, হিন্দি, মারাঠি, অসমীয়া, গুজরাটি, কন্নড়, ভোজপুরি, মালয়ালম, ওড়িয়া, এবং উর্দু। এছাড়াও তিনি তার ব্যক্তিগত গান সংকলনেও বিভিন্ন ভাষায় গান গেয়েছেন, বিশেষত তার বাংলায় গাওয়া গানগুলি সর্বকালের ধ্রুপদী গান হিসেবে বিবেচিত হয়েছে। তিনি ৮ বার শ্রেষ্ঠ পুরুষ নেপথ্য গায়কের জন্য ফিল্মফেয়ার পুরস্কার জিতেছেন এবং একই বিভাগে সর্বাধিক ফিল্মফেয়ার পুরস্কার বিজয়ের রেকর্ড করেছেন। তাকে মধ্যপ্রদেশ সরকার কর্তৃক লতা মঙ্গেশকর পুরস্কার প্রদান করা হয় এবং তার নামে হিন্দি চলচ্চিত্রে অবদানের জন্য কিশোর কুমার পুরস্কার প্রদান চালু করে।

সাধারণত গায়ক হিসাবে তাকে দেখা হলেও তিনি হিন্দি চলচ্চিত্র জগতের একজন গুরুত্বপূর্ণ অভিনেতাও ছিলেন। তার অভিনীত বিখ্যাত কয়েকটি হাস্যরসাত্মক চলচ্চিত্রের মধ্যে রয়েছে *বাপ রে বাপ* (১৯৫৫), *চলতি কা নাম গাড়ি* (১৯৫৮), *হাফ টিকিট* (১৯৬২), *পড়োশন* (১৯৬৮), *হাঙ্গামা* (১৯৭১), *পেয়ার দিবানা* (১৯৭৩), *বাড়তি কা নাম দাড়ি* (১৯৭৪)। এছাড়া অন্যান্য চলচ্চিত্রের ভিতর রয়েছে নোকরি, বন্দী, দূর গগন কি ছাঁও মে, দূর কা রাহি প্রভৃতি। তবে তিনি তাঁর প্রথম জীবনে গায়ক হিসেবে ততটা সাফল্য অর্জন করতে পারেননি যতটা তাঁর পাওয়া উচিত ছিল। তবুও তিনি অভিনেতা হিসেবে যথেষ্ট সুনাম ও মর্যাদা লাভ করেছিলেন। তিনি সুদক্ষ অভিনেতা হওয়া সত্ত্বেও অভিনয় বস্তুটি অতটাও পছন্দ করতেন না। তাঁর সবচেয়ে প্রিয় জিনিস ছিল সঙ্গীত

পারিবারিক ইতিহাস
----------------

রাঢ়ী ব্রাহ্মণ গাঙ্গুলী পরিবারের আদি বাসস্থান সম্পর্কে নিশ্চিত তথ্য পাওয়া যায় না৷ তবে পরিবারের বিভিন্ন সদস্যের মতে গাঙ্গুলীদের আদি বাসস্থান হিসাবে পশ্চিমবঙ্গের কৃষ্ণনগর, পূর্ববঙ্গের বরিশাল ও মেহেরপুর- এই তিনটি জায়গার নাম পাওয়া যায়৷

প্রাথমিক জীবন
-------------

কিশোর কুমার মধ্যপ্রদেশের খান্ডোবাতে বাঙালি গাঙ্গুলী (গঙ্গোপাধ্যায়) পরিবারে জন্মগ্রহণ করেন। তার বাবা কুঞ্জলাল গাঙ্গুলী ছিলেন একজন উকিল। তার মায়ের নাম ছিল গৌরী দেবী। কুঞ্জলাল জীবিকার তাগিদে মধ্য প্রদেশে চলে যান। কিশোর কুমারের জন্মনাম ছিল আভাস কুমার গাঙ্গুলী। চার ভাই বোনের ভিতর কিশোর ছিলেন সর্বকনিষ্ঠ। সবথেকে বড় ছিলেন অশোক কুমার তারপর সীতা দেবী। তারপর অনুপ কুমার আর অনুপ কুমারের থেকে পাঁচ বছরের ছোট ছিলেন কিশোর কুমার।

কিশোরের শৈশবকালীন সময়েই তার বড়দা অর্থাৎ জ্যেষ্ঠ ভ্রাতা অশোক কুমার বোম্বেতে হিন্দি চলচ্চিত্র জগতে বড় সাফল্য পান। এই সফলতা ছোট্ট কিশোরের উপরে ব্যাপক প্রভাব ফেলেছিল। ছোটবেলা থেকেই কিশোর বিখ্যাত গায়ক কুন্দন লাল সায়গলের একজন বড় ভক্ত হয়ে উঠেছিলেন। তিনি সায়গলের গানগুলো অনুকরণ করতেন বা নকল করে গাইতেন। এছাড়াও তার বাড়ির লোক তাকে দাদা অশোক কুমারের বিখ্যাত গান "মেঁ বন কে পঞ্ছী বন বন কে" বার বার গাইতে বলতেন। অশোক কুমারের সাফল্যের পর কিশোরের আরেক দাদা অনুপ কুমারও বোম্বের হিন্দি চলচ্চিত্র জগতে প্রবেশ করেন। এছাড়াও, শচীন দেব বর্মণের গানও তিনি বিশেষভাবে পছন্দ করতেন। শোনা যায়, তিনি নাকি শচীন কর্তার অনুকরণ করতে বিশেষ পারদর্শী ছিলেন।

কর্মজীবন
--------

### পঞ্চাশের দশকের সাফল্য

কিশোর কুমারের অভিনয় খুব একটা পছন্দ ছিল না। তিনি গান গাইতেই চাইতেন। কিন্তু তার গানের কোন ধরাবাঁধা শিক্ষা ছিল না। দাদা অশোক কুমারের ফিল্ম জগতে অনেক পরিচিতি থাকার ফলে কিশোর বেশ কিছু চলচ্চিত্রে অভিনয়ের সুযোগ পান কিন্তু সেগুলিতে দর্শকদের মনে তেমন সাড়া জাগাতে পারেননি। তবে এই চলচ্চিত্রগুলোয় তিনি গান গাইবার সুযোগ পেতেন। এই প্রাথমিক অবস্থায় তিনি কুন্দন লাল সায়গলের নকল করে গাইতেন। পরে শচীন দেব বর্মনের পরমর্শে তিনি নিজের গাইবার কায়দা পাল্টান এবং এমন এক গাইবার কায়দা উদ্ভাবন করেন যা সেই সময়ের অপর প্রধান দুই গায়ক মহম্মদ রফি এবং মুকেশের থেকে সম্পূর্ণ আলাদা। তার গানের বৈশিষ্ট্য ছিল গলাকে ভেঙে গান গাওয়া যা আগে কখনও শোনা যায়নি। তবে এই কায়দা খুবই জনপ্রিয় হয়। পঞ্চাশের দশকের শেষ দিকে তিনি একজন প্রতিষ্ঠিত কমেডি নায়ক হিসাবে জনপ্রিয় হন। তার অভিনয়ের কায়দা ছিল অন্যদের থেকে সম্পূর্ণ আলাদা। সেই সময়ের প্রবল জনপ্রিয় এবং ক্ষমতাশালী তিন নায়ক - রাজ কাপুর, দেব আনন্দ এবং দিলীপ কুমার বলিউড শাসন করা সত্ত্বেও কিশোর কুমার নিজের এক পৃথক জায়গা তৈরি করতে সক্ষম হন। পঞ্চাশের দশকের শেষ দিকে তিনি ছিলেন এক প্রবল ব্যস্ত, সফল নায়ক এবং গায়ক। এছাড়াও তিনি সুরকার, গীতিকার এবং প্রযোজকের ভূমিকাও পালন করতে লাগেন। শচীনদেব বর্মন ছাড়াও আরেক সুরকার যিনি কিশোরের সঙ্গীত প্রতিভা বুঝতে পেরেছিলেন তিনি হলেন খেমচাঁদ প্রকাশ। খেমচাঁদ প্রকাশের সুর জিদ্দি চলচ্চিত্রের গান গেয়ে কিশোর গায়ক হিসাবে পায়ের নিচে মাটি পান। এছাড়া অন্যান্য সুরকার যেমন রবি এবং দুই বিশিষ্ট গীতিকার - মজরু সুলতানপুরি ও শৈলেন্দ্র কিশোরের ভক্ত হয়ে ওঠেন। এই সময়ের তার গায়ক হিসাবে অন্যতম চলচ্চিত্রগুলোর মধ্যে আছে পেয়িং গেস্ট (১৯৫৭), চলতি কা নাম গাড়ি (১৯৫৮), তিন দেবিয়াঁ।

### ষাটের দশকের পথ চলা

এই সময়কালে কিশোরকুমারের বেশকিছু চলচ্চিত্র ব্যবসায়িকভাবে অসফল হয়ে পড়ে, এই সময় তিনি পাকাপাকিভাবে গানের জগতে নিজেকে যুক্ত করে ফেলেন মনে রাখার মত। মুনিমজি (১৯৬২), গাইড (১৯৬৫) এবং জুয়েল থিফ (১৯৬৭) চলচ্চিত্রতিনটিতে তার গাওয়া গান তুমুল জনপ্রিয়তা পেয়ে যায়।

১৯৬৬ সালে সুরকার হিসাবে আত্মপ্রকাশ ঘটে শচীন দেব বর্মনের পুত্র রাহুল দেব বর্মণের। তার প্রথম দর্শকপ্রিয়-ব্যবসাসফল চলচ্চিত্র তিসরি মঞ্জিলে কিশোর কোন গান গাননি। কিন্তু ১৯৬৮ সালে 'পড়োশন' চলচ্চিত্রে রাহুল দেব বর্মণের সুরে কিশোর বেশ কয়েকটি জনপ্রিয় গান গান।

### চরম সাফল্য

১৯৬৯ সালে শক্তি সামন্ত'র *আরাধনা* শুভমুক্তি পায়। এই চলচ্চিত্রের নায়ক ছিলেন রাজেশ খান্না। রাজেশ খান্নার জন্য এই চলচ্চিত্রে কিশোর তিনটি গান গেয়েছিলেন - ‘কোরা কাগজ থা ইয়ে মন মেরা’ লতা মঙ্গেশকরের সঙ্গে -আর দুটি হোলো- রূপ তেরা মস্তানা এবং ‘মেরে সপনো কি রানী’। তিনটি গানই বিপুল জনপ্রিয়তা পায় এবং কিশোর কুমারের সঙ্গীতজীবনকে আবার উপরে উঠিয়ে দেয়। এই চলচ্চিত্রে রূপ তেরা মস্তানা গানের জন্য কিশোর প্রথম বার শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার পান।

পরবর্তী বছরগুলোতে কিশোর গায়ক হিসাবে ব্যাপক সাফল্যতা লাভ করেন। সে সময়ে বলিউডে প্রতিষ্ঠিত সব নায়ক যেমন রাজেশ খান্না, শশী কাপুর, ধর্মেন্দ্র, রণধীর কাপুর, সঞ্জীব কুমার এবং দেব আনন্দের জন্য তিনি গান গেয়েছেন। এই সময়ে শচীন দেব বর্মণ এবং রাহুল দেব বর্মণের সুরে তিনি প্রচুর কালজয়ী গান গেয়েছেন। রাহুল দেব বর্মনের সুরে তিনি বোম্বে টু গোয়া চলচ্চিত্রতে প্রথমবারের জন্য অমিতাভ বচ্চনের জন্য গান করেন। ১৯৭৩ সালে অমিতাভের 'অভিমান' চলচ্চিত্রের জন্য তার গানগুলি জনপ্রিয় হয়। এরফলে পরবর্তী মেগাস্টার অমিতাভের নেপথ্য গায়ক হিসাবে তিনি নিজেকে প্রতিষ্ঠিত করেন।

কিশোরের এই সাফল্যের পরে বলিউডের অন্য সুরকারেরাও তাকে নিজেদের প্রধান গায়ক হিসাবে বেছে নিতে বাধ্য করে। এঁদের মধ্যে প্রধান ছিলেন লক্ষ্মীকান্ত পেয়ারেলাল জুটি। গীতিকার আনন্দ বক্সী সুরকার লক্ষ্মীকান্ত পেয়ারেলাল এবং কিশোরকুমার জুটি বেশ কিছু রাজেশ খান্নার চলচ্চিত্রের জন্য অনবদ্য সঙ্গীত উপহার দেন। যেমন দাগ, রোটি, হাথি মেরে সাথি। লক্ষ্মীকান্ত পেয়ারেলালের সুরেই কিশোর ও মোহাম্মদ রফি একসাথে গান করেন এবং কিশোর ও লতা মঙ্গেশকরের বেশ কিছু ভাল দ্বৈত গান তৈরি হয়।

কিশোর কুমার এবং সুরকার কল্যাণজী-আনন্দজী জুটিও বেশ কিছু হিট গান উপহার দেন। যেমন ধর্মাত্মা, লাওয়ারিস, কাবিলা, জনি মেরা নাম, ডন, কাগজ, সফর, মুকাদ্দর কা সিকন্দর প্রভৃতি চলচ্চিত্রের গান। সত্তর এবং আশির দশক জুড়ে কিশোরের জয়যাত্রা অব্যাহত থাকে। নতুন অল্পবয়েসি নায়ক যেমন ঋষি কাপুর এবং সঞ্জয় দত্তের জন্যও তিনি সফল গান উপহার দেন। রাহুলদেব বর্মনের সুরেই যে তিনি সবথেকে বেশি জনপ্রিয় গান গেয়েছেন তাতে কোন সন্দেহ নেই। রাহুল এবং কিশোর জুটির কিছু অনবদ্য চলচ্চিত্রের নাম হল শোলে, ওয়ারান্ট, হীরা পান্না, শরীফ বদমাশ, আঁধি, রকি, দ্য বার্নিং ট্রেন, আপকি কসম, আপনা দেশ, ধরম করম, টক্কর, সীতা অর গীতা, জোশিলা, কসমে বাদে, রামপুর কা লক্ষ্মণ, কালিয়া, গোলমাল প্রভৃতি।
নতুন সুরকার যেমন রাজেশ রোশন এবং বাপ্পী লাহিড়ী'র সুরেও তিনি বেশ কিছু হিট গান গেয়েছেন। রাজেশ রোশনের সুরে দো অর দো পাঁচ, দুসর আদমি, মনপসন্দ, এবং বাপ্পী লাহিড়ী'র সুরে নমক হালাল এবং শরাবী চলচ্চিত্রের গান উল্লেখযোগ্য। তার পুরো কর্মজীবনে কিশোর আটবার শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার পুরস্কার পান।

বাংলা গান এবং চলচ্চিত্র
-----------------------

হিন্দির পাশাপাশি তিনি প্রচুর জনপ্রিয় বাংলা চলচ্চিত্র সহ বাংলা আধুনিক গানও গেয়েছেন। উত্তম কুমারের জন্য তার প্লেব্যাক করা উল্লেখযোগ্য ছবির ভিতর রয়েছে রাজকুমারী, অমানুষ, আনন্দ আশ্রম এবং ওগো বধূ সুন্দরী। একটি বাংলা ছবি লুকোচুরি তে তিনি নায়কের অভিনয় এবং গান করেছেন। সত্যজিৎ রায়ের দু'টি চলচ্চিত্র চারুলতা এবং ঘরে বাইরের জন্য তিনি রবীন্দ্র সঙ্গীত গেয়েছিলেন। বাংলা চলচ্চিত্রের বিখ্যাত দুই নায়ক প্রসেনজিৎ এবং তাপস পালের কেরিয়ারের দুই উল্লেখযোগ্য হিট যথাক্রমে অমর সঙ্গী এবং গুরুদক্ষিণার জন্যও তিনি প্লেব্যাক করেছিলেন। কেরিয়ারের শেষদিকে কিশোরকুমার হেমন্ত মুখোপাধ্যায়ের তত্ত্বাবধানে রবীন্দ্রসঙ্গীতের অ্যালবাম রেকর্ড করেন মেগাফোন রেকর্ড কোম্পানী থেকে। ১৯৮১ সালে প্রকাশিত হয় বারোটি রবীন্দ্রসঙ্গীতের সংকলন "এই কথাটি মনে রেখো" শীর্ষক এল পি রেকর্ড। ১৯৮৬ সালে ঐ একই সংস্থা থেকে প্রকাশিত হয়েছিলো হেমন্ত মুখোপাধ্যায়ের দীর্ঘদিনের সহযোগী ও সুহৃদ সমরেশ রায়ের পরিচালনায় কিশোরকুমারের গাওয়া বারোটি রবীন্দ্রসঙ্গীতের দ্বিতীয় সংকলন "দিনের শেষে ঘুমের দেশে" শীর্ষক এল পি রেকর্ড। বলা বাহুল্য, দুটি এল পি রেকর্ড-ই অসম্ভব জনপ্রিয়তা লাভ করে। ঐ সংকলন দুটি পরবর্তী কালে ক্যাসেট এবং সি ডি-তেও প্রকাশিত হয়। এ কথা অনস্বীকার্য যে আজ রবীন্দ্রসঙ্গীত নিয়ে যে ব্যাপক চর্চা, পরীক্ষা নিরীক্ষা এবং সঙ্গীতায়োজন বা অ্যারেঞ্জামেন্ট হচ্ছে তার অন্যতম পথ প্রদর্শক কিশোরকুমারের ঐ দুটি রবীন্দ্রসঙ্গীতের অ্যালবাম বা সংকলন। এ বিষয়ে বলা যেতে পারে তিনি শ্রদ্ধেয় দেবব্রত (জর্জ) বিশ্বাসের অনুসারী এবং সত্যজিৎ রায়ের আশীর্বাদ ধন্য। রবীন্দ্রসঙ্গীতকে অচলায়তন থেকে মুক্ত করার এই ধারায় তাঁর পরবর্তীতে পীযূষ কান্তি সরকার এবং আরও অসংখ্য নবীন উদার মানসিকতার শিল্পী এগিয়ে এসেছেন এবং তা আজও প্রবহমান। 
কিশোর কাজের সূত্রে বম্বেতে থাকলেও তিনি ছিলেন একজন খাঁটি বাঙালি। শোনা যায়, তিনি নাকি বাঙালি খাবার খেতে বেশী পছন্দ করতেন। প্রত্যেক পুজোতে তিনি অ্যালবাম প্রকাশ করতেন। বিশেষত তাঁর এই পুজো অ্যালবামের গানগুলো বাংলায় অন্যতম সুপারহিট বলে পরিগণিত হয়। তাঁর এই গানগুলো এখনও পর্যন্ত ততটাই জনপ্রিয় আছে। এখনও এই গানগুলো বিভিন্ন পুজো প্যান্ডেলে না বাজলে মনে হয় না দুর্গাপূজা এসেগেছে। কিশোরকুমারের গান বাংলা সঙ্গীতজগতের অবিচ্ছেদ্য অঙ্গ। বাঙালির সংষ্কৃতির সঙ্গে ওতপ্রোতাবে জড়িয়ে রয়েছেন কিশোরকুমার। তাঁর উদাত্ত কণ্ঠ মাধুর্য্য বাঙালিকে এখনও মুগ্ধ করে রেখেছে। একটা কথা না বললেই নয়। সেটি হচ্ছে কিশোরকুমার বাঙলা ভাষায় চারটি ছবিতে অভিনয় করেছেন: "লুকোচুরি", "মধ্যরাতের তারা", "একটুকু ছোঁয়া লাগে" এবং "দুষ্টু প্রজাপতি"। এর মধ্যে "লুকোচুরি" ছবিটির প্রযোজক তিনি নিজেই। আর সবচেয়ে উল্লেখযোগ্য বিষয় হচ্ছে এই চারটি ছবিরই সঙ্গীত পরিচালক হচ্ছেন হেমন্ত মুখোপাধ্যায়। সঙ্গীত জগতে এটা প্রায় সর্দজনবিদিত যে কিশোরকুমার হেমন্ত মুখোপাধ্যায়কে অসম্ভব শ্রদ্ধা করতেন। অপর পক্ষে হেমন্তবাবুর অপরিসীম স্নেহ আর ভরসা তথা বিশ্বাস ছিলো তাঁর অনুজপ্রতীম কিশোরকুমারের প্রতি। "খামোশী" ছবিতে হেমন্ত মুখোপাধ্যায়ের সুরে "ওহ শাম কুছ আজ়ীব থী" অবিস্মরণীয় কিশোরকুমার-রাজেশ খান্না জুটির সূচনা করে। এ ছবির প্রযোজক ছিলেন স্বয়ং হেমন্ত মুখোপাধ্যায়। এক ইতিহাসের ধারার সূচনা হয় এইখান থেকে। বাকীটা সকলেই জানে। ভারতীয় সঙ্গীতের ইতিহাসে এই দুই চির জনপ্রিয় সর্বজনশ্রদ্ধেয় সঙ্গীত ব্যক্তিত্ব ছিলেন স্বাভাবিক এবং সহজাত প্রতিভা-দক্ষতার অনন্য উদাহরণ এবং এই প্রভাব থেকে ভারতীয় সঙ্গীত কোনোদিনই বেরোতে পারবে না কারণ সেটা অসম্ভব।

### প্লেব্যাক করা বাংলা ছবি

|  |
| --- |
| * অমরকন্টক
* আশ্রিতা
* অনিন্দিতা
* অমর সঙ্গী
* কবিতা
* গুরুদক্ষিণা
* জীবন মরণ
* জ্যোতি
* তুমি কত সুন্দর
* দোলন চাঁপা
* পাপ পুণ্য
* বান্ধবী
* মিলন তিথি
* মোহনার দিকে
* সঙ্কল্প
* সুরের আকাশে
* দেবিবরণ
* জীবন মরণ
* অন্তরালে
* বৌমা
* অমানুষ
* আনন্দ আশ্রম
* রাজকুমারী
* লুকোচুরি
* অনুসন্ধান
* অন্যায় অবিচার ইত্যাদি
 |

### জনপ্রিয় বাংলা গান

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * আমার মনের এই ময়ূর মহলে
* আমার পূজার ফুল
* চিরদিনই তুমি যে আমার
* তোমার বাড়ির সামনে দিয়ে
* এক পলকের একটু দেখা
* এ আমার গুরুদক্ষিণা
* একদিন পাখী উড়ে যাবে যে আকাশে
* এই যে নদী
* চিতাতেই সব শেষ
* হাওয়া মেঘ সরায়ে
* কি আশায় বাঁধি খেলাঘর
* কি উপহার সাজিয়ে দেব
* তোমায় পড়েছে মনে
* নীল নীল আকাশে
* প্রেমের খেলা কে বুঝিতে পারে
* শুনো শুনো গো সবে
* সেদিনও আকাশে ছিল কত তারা
* সেই রাতে রাত ছিলো পূর্ণিমা
* চোখের জলের হয় না কোনো রং
* কেন রে তুই চরলি ওরে
* কথা দিলাম
* কত মধুর এ জীবন
* এই যে নদী
* চেয়েছি যারে আমি
* নয়ন সরসী কেন ভরেছে জলে
* এক দিন আরো গেল
* আমার তো গান ছিল
* আমার আঁধার ভুবনে আবার কে তুমি
* যদি হই চোরকাঁটা ওই শাড়ির ভাঁজে
* জানি যেখানেই থাকো
* হয়তো আমাকে কারো মনে নেই
* চোখেতে শাওন গায় গুনগুন
* সে যেন আমার পাশে
* এই জীবনের পথ সোজা নয় জেনো
* ভালোবাসা ছাড়া আর আছে কী?
* তুমি যে প্রেমের স্বরলিপি

**সুরারোপ**
কিশোরদা বহু বাংলা গানে নিজে সুরারোপিত করেছেন। তিনি নিজে কিন্তু অতটা ভালোভাবে সুর বা তালের বিষয়ে পারদর্শী ছিলেন না কারন, তিনি কোনো আনুষ্ঠানিকভাবে তালিম নেননি। তবুও শুধুমাত্র ঈশ্বরপ্রদত্ত প্রতিভাবলে একাধিক যুগান্তকারী গানে সুরের সৃষ্টি করেছেন। শোনা যায়, লতা মঙ্গেশকরের অনুরোধে তিনি লতাদির লেখা দুটি গানে সুরের সৃষ্টি করেন যেটি প্রকাশ পাওয়ার পর সুপারহিট হয়েছিল।
ব্যক্তিগত জীবন
কিশোর কুমার চারবার বিয়ে করেছেন। রুমা গুহঠাকুরতা (১৯৫০-১৯৫৮), মধুবালা (১৯৬০-১৯৬৯), যোগিতা বালী (১৯৭৫-১৯৭৮) এবং লীনা চন্দাভারকর (১৯৮০-১৯৮৭)। কিশোরের প্রথম পুত্র (রুমা গুহ ঠাকুরতার সাথে) অমিত কুমার একজন বিখ্যাত গায়ক। যোগিতা বালিকে পরে মিঠুন চক্রবর্তী বিবাহ করেন। কিশোর কুমারের প্রথম স্ত্রী রুমা গুহ ঠাকুরতা এবং কিশোর কুমারের সুযোগ্য সন্তান অমিত কুমার তার বাবার মত সাফল্য না পেলেও বেশ কিছু কালজয়ী হিন্দি ও বাংলা সুপারহিট গান উপহার দিয়েছেন। কিশোরের ছোট ছেলে সুমিত কুমার (লীনা চন্দাভারকরের সাথে) একজন গায়ক হবার চেষ্টা চালাচ্ছেন।
মৃত্যু
অক্টোবর ১৩, ১৯৮৭ সালে মাত্র ৫৮ বছর বয়সে ভারতের এই জনপ্রিয় শিল্পীর মৃত্যু ঘটে হৃদরোগে আক্রান্ত হয়ে।
প্রভাব
হিন্দি চলচ্চিত্রের সঙ্গীতের উপর তার প্রভাব এখনও বিশাল ও ব্যাপক। বর্তমান কালের প্রতিষ্ঠিত অনেক গায়ক যেমন কুমার শানু, অভিজিৎ, বাবুল সুপ্রিয়, অমিত কুমার কে কে প্রমুখ সকলেই তাদের কেরিয়ারের প্রথম দিকে কিশোরের গানগুলোক অনুকরণ বা নকল করে গাইতেন। তার গানের এখনও খুব ভাল বাজার। তার গানের পুনঃনির্মাণ এবং পুনঃমিশ্রণ বাজারে প্রচুর বিক্রি হয়। তার গাওয়া গানগুলো এখনও সঙ্গীতপ্রেমী মানুষদের কাছে অনুপ্রেরণা। এখনও অনেক শিল্পী তার গাওয়া গানগুলোকে নকল করার চেষ্টা করে। হিন্দি ও বাংলা ভাষার গানে তিনি নতুন এক যুগের সূচনা করেন। সর্বোপরি এখনও পর্যন্ত হিন্দি ও বাংলা ভাষার সঙ্গীতজগতে তার প্রভাব ব্যাপক। তিনি ছিলেন প্রকৃত অর্থে একজন দার্শনিক। তাঁর স্বভাব ছিল শিশুসুলভ কিন্তু তিনি জীবনকে এমনই এক দৃষ্টিভঙ্গি দিয়ে দেখতে শিখিয়েছেন যে, তিনি বা তার সঙ্গীত অমর হয়ে গিয়েছে। "জিন্দেগি কে সফর মে" কিংবা "জিন্দেগি কা সফর" বা "জিন্দেগি পেয়ার কা গীত" প্রত্যেকটি গানের মধ্য দিয়ে তিনি গভীর জীবন দর্শন প্রকাশ করেছেন।
পরিসংখ্যান
কিশোর কুমার সর্বমোট ২,৭০৩টি গান গেয়েছেন, যার মধ্যে ১১৮৮টি হিন্দি চলচ্চিত্রে, ১৫৬টি বাংলা এবং ৮টি তেলুগু ভাষায়।
পুরস্কার
শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার
**বিজয়**:

| বছর | গান | চলচ্চিত্র | সঙ্গীত পরিচালক | গীতিকার |
| --- | --- | --- | --- | --- |
| ১৯৬৯ | "রূপ তেরা মাস্তানা" | *আরাধনা* | শচীন দেববর্মণ | আনন্দ বক্সী |
| ১৯৭৫ | "দিল আইসা কিসি নে মেরা" | *অমানুষ* | শ্যামল মিত্র | ইন্দেভার |
| ১৯৭৮ | "খাইকে পান বানারাস ওয়ালা" | *ডন* | কল্যাণজী-আনন্দজী | আনজান |
| ১৯৮০ | "হাজার রাহি মুড়কে দেখা" | *থোরিসি বেওয়াফায়ি* | খৈয়াম | গুলজার |
| ১৯৮২ | "পাগ ঘুঙরু বান্ধ" | *নমক হালাল* | বাপ্পি লাহিড়ী | আনজান |
| ১৯৮৩ | "আগার তুম না হোতে" | *আগার তুম না হোতে* | রাহুল দেব বর্মন | গুলশান বাওরা |
| ১৯৮৪ | "মাঞ্জিলে আপনি জাগা হ্যায়" | *শারাবী* | বাপ্পি লাহিড়ী | আনজান |
| ১৯৮৫ | "সাগর কিনারে" | *সাগর* | রাহুল দেব বর্মন | জাভেদ আখতার |

**মনোনীত**:

| বছর | গান | চলচ্চিত্র | সঙ্গীত পরিচালক | গীতিকার |
| --- | --- | --- | --- | --- |
| ১৯৭১ | "জিন্দেগী এক সফর" | *আন্দাজ* | শঙ্কর জয়কিষাণ | হাসরাত জাইপুরি |
| ১৯৭১ | "ইয়ে যো মোহাব্বাত হ্যায়" | কাটি পতং | রাহুল দেব বর্মন | আনন্দ বক্সী |
| ১৯৭২ | "চিঙ্গারি কোয়ি ভরকে" | অমর প্রেম | রাহুল দেব বর্মন | আনন্দ বক্সী |
| ১৯৭৩ | "মেরে দিল মে আজ" | *দাগ: অ্যা পোয়েম অব লাভ* | লক্ষ্মীকান্ত-পেয়ারেলাল | সাহির লুধিয়ানভি |
| ১৯৭৪ | "গাড়ি বুলা রাহি হ্যায়" | *দোস্ত* | লক্ষ্মীকান্ত-পেয়ারেলাল | আনন্দ বক্সী |
| ১৯৭৪ | "মেরা জীবন কোরা কাগজ" | *কোরা কাগজ* | কল্যাণজী-আনন্দজী | এম.জি.হাশমত |
| ১৯৭৫ | "ম্যা পেয়াসা তুম" | *ফারার* | কল্যাণজী-আনন্দজী | রাজেন্দ্র কৃষাণ |
| ১৯৭৫ | "ও মাঝি রে" | খুশবু | রাহুল দেব বর্মন | গুলজার |
| ১৯৭৭ | "আপ কে অনুরোধ" | *অনুরোধ* | লক্ষ্মীকান্ত-পেয়ারেলাল | আনন্দ বক্সী |
| ১৯৭৮ | "ও সাথী রে" | মুকাদ্দর কে সিকান্দর | কল্যাণজী-আনন্দজী | আনজান |
| ১৯৭৮ | "হাম বেয়াফা হারগিজ" | শালিমার | রাহুল দেব বর্মন | আনন্দ বক্সী |
| ১৯৭৯ | "এক রাস্তা হ্যায় জিন্দেগী" | *কালা পাত্থর* | রাজেশ রোশন | সাহির লুধিয়ানভি |
| ১৯৮০ | "ওম শান্তি ওম" | *কর্জ* | লক্ষ্মীকান্ত-পেয়ারেলাল | আনন্দ বক্সী |
| ১৯৮১ | "হামে তুমসে প্যায়ার" | *কুদরাত* | রাহুল দেব বর্মন | মাজরুহ সুলতানপুরি |
| ১৯৮১ | "ছুকার মেরে মন কো" | *ইয়ারানা* | রাজেশ রোশন | আনজান |
| ১৯৮৩ | "শায়েদ মেরি শাদী" | *সৌতন* | উষা খান্না | সাওয়ান কুমার |
| ১৯৮৪ | "দে দে প্যায়ার দে" | *শারাবী* | বাপ্পি লাহিড়ী | আনজান |
| ১৯৮৪ | "ইন্তেহা হো গায়ি" | *শারাবী* | বাপ্পি লাহিড়ী | আনজান |
| ১৯৮৪ | "লোগ কেহেতে হ্যায়" | *শারাবী* | বাপ্পি লাহিড়ী | আনজান |

বাংলা চলচ্চিত্র সাংবাদিক সমিতি পুরস্কার
**বিজয়**:
* ১৯৭১ - শ্রেষ্ঠ পুরুষ নেপথ্য গায়ক — *আরাধনা*
* ১৯৭২ - শ্রেষ্ঠ পুরুষ নেপথ্য গায়ক — *আন্দাজ*
* ১৯৭৩ - শ্রেষ্ঠ পুরুষ নেপথ্য গায়ক — *হরে রাম হরে কৃষ্ণ*
* ১৯৭৫ - শ্রেষ্ঠ পুরুষ নেপথ্য গায়ক — *কোরা কাগজ*

জনপ্রিয় সংস্কৃতিতে
* পরিচালক অনুরাগ বসু কিশোর কুমারের জীবন এবং সময় নিয়ে একটি অফিসিয়াল বায়োপিক নির্মান করেন, যেখানে কিশোর কুমার চরিত্রে রণবীর কাপুর অভিনয় করেন।
* সার্চ ইঞ্জিন গুগল আগস্ট ৪, ২০১৪, কিশোর কুমারের ৮৫তম জন্মদিন তপাদরে ভারতীয় হোমপেজে একটি বিশেষ ডুডল প্রদর্শন করে।

আরও দেখুন
* ভারতীয় প্লেব্যাক গায়কের তালিকা
* [Music of Bollywood|বলিউড সঙ্গীত]

তথ্যসূত্র

1. ↑  Valicha, Kishor (১ এপ্রিল ২০০১)। *Kishore Kumar: The Definitive Biography* (1st সংস্করণ)। Mumbai: Penguin Books। আইএসবিএন 0140278222। সংগ্রহের তারিখ ১৬ ডিসেম্বর ২০১৪।
2. ↑  *Kishore Kumar- The ultimate Biography* , Anirudha Bhattacharjee and Parthiv Dhar, HarperCollins Publishers India, Haryana, First Published 2022, page 6 & 7
3. ↑  "সংরক্ষণাগারভুক্ত অনুলিপি"। ২০ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৫।
4. ↑  "34th Annual BFJA Awards"। ২১ এপ্রিল ২০০৮ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৫।
5. ↑  "35th Annual BFJA Awards"। ৮ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৫।
6. ↑  "36th Annual BFJA Awards"। ৯ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৫।
7. ↑  "38th Annual BFJA Awards"। ১৪ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৫।
8. ↑  "Ranbir Kapoor to star in Kishore Kumar biopic, Katrina Kaif may play Madhubala | NDTV Movies.com"। ৮ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৫।
9. ↑  "Google doodles Kishore Kumar's versatility"। *IBN Live*। New Delhi। ৪ আগস্ট ২০১৪। ৫ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৪।

আরো পড়ুন
* Bose, Derek (২০০৪)। *Kishore Kumar: Method in Madness*। New Delhi: Rupa & Co.। আইএসবিএন 978-81-291-0526-4। ওসিএলসি 57429780।
* Valicha, Kishore (১৯৯৮)। *Kishore Kumar: The Definitive Biography*। New York/New Delhi: Penguin Books/Viking। আইএসবিএন 978-0-670-88264-9। ওসিএলসি 40164015।
* Nerurkar, Vishwas (২০০৪)। *Kishore Kumar: The Many Faces of a Genius (The Ultimate Book which includes his complete filmography, discography, unreleased material, and film posters of his films)*। Gayathri Publications।

বহিঃসংযোগ

উইকিমিডিয়া কমন্সে **কিশোর কুমার** সংক্রান্ত মিডিয়া রয়েছে।

* ইন্টারনেট মুভি ডেটাবেজে কিশোর কুমার (ইংরেজি)

| * দে
* স
রবীন্দ্রসংগীত শিল্পী ও বিশেষজ্ঞ |
| --- |
| স্রষ্টা ও প্রধান শিল্পী: **রবীন্দ্রনাথ ঠাকুর** |
| বিশেষজ্ঞ | 
* ইন্দিরা দেবী চৌধুরাণী
* দিনেন্দ্রনাথ ঠাকুর
* অনাদিকুমার দস্তিদার
* শৈলজারঞ্জন মুখোপাধ্যায়
* শান্তিদেব ঘোষ

 |
| কলকাতা-শান্তিনিকেতন ভিত্তিক শিল্পীবৃন্দ | 
* অমিয়া ঠাকুর
* অশোকতরু বন্দ্যোপাধ্যায়
* ইন্দ্রনীল সেন
* ইন্দ্রাণী সেন
* ঋতু গুহ
* কণিকা বন্দ্যোপাধ্যায়
* কবীর সুমন
* কৃষ্ণা চট্টোপাধ্যায়
* গীতা ঘটক
* চিন্ময় চট্টোপাধ্যায়
* দেবব্রত বিশ্বাস
* দ্বিজেন মুখোপাধ্যায়
* নীলিমা সেন
* পঙ্কজ কুমার মল্লিক
* পূর্বা দাম
* বনানী ঘোষ
* মালতী ঘোষাল
* রাজেশ্বরী দত্ত
* লোপামুদ্রা মিত্র
* শান্তিদেব ঘোষ
* শাহানা বাজপেয়ী
* শ্রাবণী সেন
* শ্রীকান্ত আচার্য
* সন্তোষ সেনগুপ্ত
* সাগর সেন
* সুচিত্রা মিত্র
* সুবিনয় রায়
* সুমিত্রা সেন
* স্বাগতালক্ষ্মী দাশগুপ্ত
* হেমন্ত মুখোপাধ্যায়

 |
| বলিউড শিল্পীবৃন্দ | 
* আশা ভোঁসলে
* কিশোর কুমার
* লতা মঙ্গেশকর
* কবিতা কৃষ্ণমূর্তি
* বাবুল সুপ্রিয়
* শান

 |
| বাংলাদেশী শিল্পীবৃন্দ | 
* অদিতি মহসিন
* আবদুল আহাদ
* কলিম শরাফী
* রেজওয়ানা চৌধুরী বন্যা
* শায়ান চৌধুরী অর্ণব
* মিফতাহ্ জামান

 |

| * দে
* স
শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার |
| --- |
| ১৯৬০-১৯৮০ | 
* মুকেশ (১৯৬০)
* মোহাম্মদ রফি (১৯৬১)
* মোহাম্মদ রফি (১৯৬২)
* পুরস্কার প্রদান করা হয়নি (১৯৬৩)
* মহেন্দ্র কাপুর (১৯৬৪)
* মোহাম্মদ রফি (১৯৬৫)
* পুরস্কার প্রদান করা হয়নি (১৯৬৬)
* মোহাম্মদ রফি (১৯৬৭)
* মহেন্দ্র কাপুর (১৯৬৮)
* মোহাম্মদ রফি (১৯৬৯)
* কিশোর কুমার (১৯৭০)
* মুকেশ (১৯৭১)
* মান্না দে (১৯৭২)
* মুকেশ (১৯৭৩)
* নরেন্দ্র চঞ্চল (১৯৭৪)
* মহেন্দ্র কাপুর (১৯৭৫)
* কিশোর কুমার (১৯৭৬)
* মুকেশ (১৯৭৭)
* মোহাম্মদ রফি (১৯৭৮)
* কিশোর কুমার (১৯৭৯)
* কে. জে. যেসুদাস (১৯৮০)

 |
| ১৯৮১-২০০০ | 
* কিশোর কুমার (১৯৮১)
* অমিত কুমার (১৯৮২)
* কিশোর কুমার (১৯৮৩)
* কিশোর কুমার (১৯৮৪)
* কিশোর কুমার (১৯৮৫)
* কিশোর কুমার (১৯৮৬)
* পুরস্কার প্রদান করা হয়নি (১৯৮৭)
* পুরস্কার প্রদান করা হয়নি (১৯৮৮)
* উদিত নারায়ণ (১৯৮৯)
* এস. পি. বালসুব্রহ্মণ্যম (১৯৯০)
* কুমার শানু (১৯৯১)
* কুমার শানু (১৯৯২)
* কুমার শানু (১৯৯৩)
* কুমার শানু (১৯৯৪)
* কুমার শানু (১৯৯৫)
* উদিত নারায়ণ (১৯৯৬)
* উদিত নারায়ণ (১৯৯৭)
* অভিজিৎ (১৯৯৮)
* সুখবিন্দর সিং (১৯৯৯)
* উদিত নারায়ণ (২০০০)

 |
| ২০০১-২০২০ | 
* লাকী আলী (২০০১)
* উদিত নারায়ণ (২০০২)
* সনু নিগম (২০০৩)
* সনু নিগম (২০০৪)
* কুণাল গাঞ্জাওয়ালা (২০০৫)
* হিমেশ রেশমিয়া (২০০৬)
* শান ও কৈলাশ খের (২০০৭)
* শান (২০০৮)
* সুখবিন্দর সিং (২০০৯)
* মোহিত চৌহান (২০১০)
* রাহাত ফাতেহ আলী খান (২০১১)
* মোহিত চৌহান (২০১২)
* আয়ুষ্মান খুরানা (২০১৩)
* অরিজিৎ সিং (২০১৪)
* অঙ্কিত তিওয়ারি (২০১৫)
* অরিজিৎ সিং (২০১৬)
* অরিজিৎ সিং (২০১৭)
* অরিজিৎ সিং (২০১৮)
* অরিজিৎ সিং (২০১৯)
* অরিজিৎ সিং (২০২০)

 |
| ২০২১ - বর্তমান | 
* রাঘব চৈতন্য (২০২১)
* বি প্রাক (২০২২)
* অরিজিৎ সিং (২০২৩)

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* জার্মানি
* মার্কিন যুক্তরাষ্ট্র
* লাতভিয়া
* অস্ট্রেলিয়া

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |












 |